পুৰকুইল গাউছিয়া হাবিবিয়া ফাযিল মাদ্ৰাছা
পুৰকুইল গাউছিয়া হাবিবিয়া ফাযিল মাদ্ৰাছা হৈছে বাংলাদেশৰ ব্ৰাহ্মণবাড়িয়া জিলাৰ কছবা উপজিলাৰ মেহাৰী ইউনিয়নৰ পুৰকুইল গাঁৱত অৱস্থিত এখন এমপিঅ'-অনুমোদিত আলিয়া মাদ্ৰাছা। ইয়াৰ পূৰ্বৰ নাম আছিল পুৰকুইল গাউছিয়া হাবিবিয়া আলীম মাদ্ৰাছা। এই মাদ্ৰাছাৰ EIIN নম্বৰ হৈছে 103359। বৰ্তমান, মাদ্ৰাছাখনে ইবতেদাই (প্ৰাথমিক)ৰ পৰা দাখিল (মাধ্যমিক), আলিম (উচ্চতৰ মাধ্যমিক) আৰু ফাজিল (ডিগ্ৰী সমতুল্য) স্তৰলৈকে শিক্ষা দান কৰে। মাদ্ৰাছাখন বাংলাদেশৰ ইছলামিক আৰবী বিশ্ববিদ্যালয়ৰ অন্তৰ্গত।

ইতিহাস 
১৯৬৪ চনৰ ১ জানুৱাৰীত পুৰকুইল গাউছিয়া হাবিবিয়া দৰবাৰ শ্বৰীফৰ প্ৰতিষ্ঠাপক পীৰ হাফেজ হাবিবুৰ ৰহমানে গাওঁখনত ইছলামী শিক্ষাৰ প্ৰচাৰৰ লক্ষ্যৰে এই প্ৰতিষ্ঠানটোৰ যাত্ৰা আৰম্ভ কৰে। ১৯৭৫ চনত মাদ্ৰাছাখনক দাখিল (৯ম-দশম) শ্ৰেণী আৰম্ভ কৰাৰ প্ৰাৰম্ভিক অনুমতি দিয়া হয় আৰু ১৯৭৯ চনত ইয়াক চৰকাৰী স্বীকৃতি দিয়া হয়। ১৯৮০ চনত দাখিল শাখা এমপিঅ'-অনুমোদিত হৈছে। ইয়াৰ পিছত ১৯৯৯ চনত এই মাদ্ৰাছাত আলিম শ্ৰেণী আৰম্ভ কৰাৰ অনুমতি দিয়া হয়, যদিও ২০০২ চনত চৰকাৰী স্বীকৃতি লাভ কৰে। ২০০৪ চনত আলিম স্তৰক এমপিঅ’-অনুমোদিত কৰা হৈছিল। অৱশেষত ২০১৭ চনৰ ১২ নৱেম্বৰত প্ৰতিষ্ঠানটোক ফাজিল শ্ৰেণী আৰম্ভ কৰাৰ অনুমতি আৰু স্বীকৃতি দিয়া হয়। পৰৱৰ্তী শিক্ষাবৰ্ষৰ পৰা প্ৰতিষ্ঠানটোত ফাজিল শ্ৰেণীৰ কাৰ্যসূচী চলি আছে। বৰ্তমান প্ৰতিষ্ঠানটোক কামিল স্তৰলৈ উন্নীত কৰাৰ কাম চলি আছে।

কেম্পাছ 
মাদ্ৰাছাখন পুৰকুইল দৰবাৰৰ তত্ত্বাৱধানত চলোৱা হয়। দৰবাৰ অঞ্চলৰ ভিতৰত দক্ষিণ ফালত মাদ্ৰাছা কেম্পাছ অৱস্থিত। কেম্পাছৰ উত্তৰ প্ৰান্তত থকা এটা দীঘল দুমহলীয়া ভৱনত প্ৰতিষ্ঠানটোৰ মূল কাৰ্যসূচী চলি থাকে। ভৱনটোৰ সন্মুখত এখন পথাৰ আছে। পথাৰখনৰ বিপৰীত ফালে আছে মাদ্ৰাছাটোৰ ছাত্ৰাবাস। পশ্চিমত এটা মছজিদ আছে। মাদ্ৰাছাখনৰ মূল ভৱনটোৰ পূব ফালে আন এটা ভৱন নিৰ্মাণৰ কাম চলি আছে।

তথ্য সংগ্ৰহ 

ব্ৰাহ্মণবাড়িয়া জিলা
বাংলাদেশৰ শৈক্ষিক প্ৰতিষ্ঠান